open-index/open-wikipedia-markdown huggingface dataset:
Angolares

miniatura|330x330px|Vista de São João dos Angolares
Os **angolares** son un pobo ou grupo étnico de San Tomé e Príncipe.

Son o segundo maior grupo étnico do país por detrás dos *forros*. O censo de 1950 revelou a existencia de 4.490 angolares, mais hoxe son sobre 10.000. Son os únicos africanos non mesturados do arquipélago. Viven xeralmente da pesca e están establecidos ao longo do litoral ao nordés e sur da illa de San Tomé, entre São João dos Angolares e Porto Alegre. Viviron moito tempo separados doutras poboacións e a súa identidade cultural (angolaridade) é forte, marcada pola historia que lles da unha imaxe de valentes, resistentes e incluso temibles.

## Historia 
Son os descendentes directos de escravos orixinarios de Angola, pero as circunstancias da súa chegada seguen sendo incertas. Segundo a versión difundida polas autoridades coloniais, os primeiros en chegar foron os superviventes dun naufraxio entre 1540 e 1550 dun barco que transportaba uns 800 escravos con destino ao Brasil.

Establecidos nunha rexión montañosa, non se falará dos superviventes até 1574. A continuación levaron a cabo unha serie de accións violentas contra os colonos, sobre todo baixo a influencia dun líder carismático, Amador, que se proclamou "rei dos Angolares", durante a revolta dos Angolares. Os angolares fixéronse amos efectivos da illa entre 1595 e 1596, pero os portugueses conseguiron capturar a Amador. Os seus partidarios continuaron a loita até o século XIX.

Outra versión sostén que os angolares eran escravos que fuxiron dos seus donos sobre o ano 1470, cando os portugueses descubriron as illas de San Tomé e Príncipe, e que crearon o seu propio país libre nas illas, chamado Quilombo ou Kilombo. Este nome deriva de *kimbundo* (unha das linguas bantús máis faladas de Angola) e pode significar asentamento, reino, poboación e unión. Un Kilombo era unha nación independente, creada por escravos africanos que loitaron contra a escravitude e se liberaron dela. Estaban localizados, xeralmente, en zonas de densa vexetación, lonxe das plantacións.

Unha terceira versión é a de que os angolares eran africanos que migraron dende o continente cara a San Tomé e Príncipe moito antes de que os portugueses chegaran ás illas. Así con todo, o máis aceptado é que a historia dos angolares e o seu reinado sobre San Tomé e Príncipe son parte dunha historia de autodeterminación e independencia liderada polo rei Amador.

## Cultura 
A cultura dos angolares é rica en contos, e cantos tradicionais, que se cre que foron influenciados pola tradición bantú. Falan angolar (ou ngola), unha lingua crioula, baseada no portugués.

A pesca xoga un papel central. Os angolares sérvense de *dongos*, caiucos tallados de madeira da árbore do algodón vermello ou de moreira. As mulleres son as encargadas da transformación e comercialización dos produtos da pesca. Tamén crían cabras e venden teas e outros artigos.

## Notas 
## Véxase tamén 
### Bibliografía 
* 
* 
* 
* 
* 
* 
*
Bertil Roos

**Bertil Roos**, nado en Gotemburgo o 12 de outubro de 1943 e finado en East Stroudsburg (Pensilvania) o 31 de marzo de 2016 foi un piloto de automobilismo sueco. Participou nun único Gran Premio de Fórmula Un, o Gran Premio de Suecia de 1974, do que se retirou por unha falla na transmisión.

## Traxectoria
A pesar de gozar da promesa precoz de gañar o título da Fórmula Super Vee en 1973 e tamén da Fórmula 2 en Europa e na Fórmula Atlántica no Canadá, Roos recibiu unha sóa oportunidade na Fórmula Un. El e o seu equipo, Shadow, non saíron particularmente ben e, finalmente, o equipo optou por traballar con Tom Pryce. Roos volveu aos Estados Unidos e o Canadá, onde continuou correndo.

Foi o primeiro instrutor de pilotaxe da escola de carreiras de Fred Opert en Pensilvania, preto do Pocono Raceway. Unha empresa que comprou máis tarde. A escola está acreditada pola [SCCA] para poder recomendar aos graduados licenzas de carreira a nivel rexional e nacional.

Aínda correndo na década de 1980, Roos foi dúas veces campión da Can-Am na categoría de 2 litros.

Roos morreu no Centro Médico Pocono, East Stroudsburg, Pensilvania, o 31 de marzo de 2016.

## Rexistro de carreiras 
### SCCA National Championship Runoffs 
### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
### Ligazóns externas
*Obituary
Copa do Sar

A **Copa do Sar** é unha competición futbolística por eliminatorias de partidos. Recibe o nome polo río Sar e nela participan equipos das comarcas do Sar, A Barbanza, Santiago, Ordes, Tabeirós- Terra de Montes, Caldas, Deza, Noia, Arzúa e Terra de Melide.

Dende hai uns anos dispútase tamén en categorías inferiores e categoría feminina.

## Cadro histórico 
### Categoría masculina 
### Récords por clubs 
### Categoría feminina 
## Notas 
## Véxase tamén 
### Bibliografía 
* *El Correo Gallego 27/6/2016*

### Ligazóns externas 
*www.futgal.es
Aeroporto de Poprad-Tatry

O **aeroporto de Poprad-Tatry**  é un aeroporto na estación de esquí eslovaca de Poprad. É un dos aeroportos do centro de Europa situados a maior altura, con 718 metros. É propiedade do ministerio de transportes, construción e desenvolvemento rexional eslovaco, que posúe o 97,6% das accións do aeroporto, estando o resto en mans das cidades de Poprad e de Vysoké Tatry.

## Aeroliñas e destinos 
## Notas 
## Véxase tamén 
### Ligazóns externas 
* Web do aeroporto
Kathy McMahon

**Kathy McMahon**, finada en Xenebra (Suíza) en maio de 2018, foi unha activista irlandesa fundadora da Irish First Mothers.
## Traxectoria
Como nai primeiriza roubáronlle a súa filla coa que conseguiu reencontrarse 30 anos despois. Fundou a Irish First Mothers que conseguiu que o Goberno da República de Irlanda abrise unha comisión de investigación sobre o roubo de bebés.

## Notas
Windrose Airlines

**Windrose Airlines**, lehalmente **Wind Rose Aviation Company**, é unha aeroliña chárter ucraína baseada no aeroporto de Kíiv-Boryspil e con sede na cidade de Kíiv. A compañía foi fundada o 28 de outubro de 2006 e opera voos chárter a destinos en Europa Occidental, Oriente Medio e Asia.

## Frota 
[thumb|[Airbus A321-200]]
En maio de 2018 a frota de Windrose Airlines estaba formada polos seguintes avións:

## Notas 
## Véxase tamén 
### Ligazóns externas 
* Páxina web da aeroliña
Revolta dos angolares

A **revolta dos angolares**, tamén coñecida como a **revolta do rei Amador**, foi un episodio da historia de san Tomé e Príncipe, ocorrido a finais do século XVI.

## Historia 
Foi unha revolta de escravos que se rebelaron contra o imperio portugués, un episodio determinante da historia do pobo angolar. A revolta foi liderada por Amador, rei dos combatentes, o 9 de xullo de 1545, cando as súas forzas marcharon sobre a capital, San Tomé, pero foi subxugada o ano seguinte polos portugueses, que capturaron e executaron a Amador (1596). Os rebeldes chegaron a controlar dúas terceiras partes da illa.

A partir de 2005, o 4 de xaneiro foi convertido en festa nacional como homenaxe ao rei Amador.

## Notas
Rei Amador

O **rei Amador** foi rei dos angolares e líder da revolta de escravos que tivo lugar en 1595 nas illas africanas de San Tomé e Príncipe. Segundo algúns documentos históricos Amador era un escravo que fuxiu e mobilizou a todos os angolares, que xunto con outros africanos, crearon unha nación libre no medio das illas.

## Historia da orixe dos angolares 
Hai diferentes versións sobre a orixe dos angolares, que habitan o sur da illa de San Tomé. A máis difundida entre os angolares é que eran escravos africanos traídos probablemente de Angola, e que sobreviviron a un naufraxio a poucos quilómetros da costa. Unha segunda versión sostén que eran escravos que se liberaron dos seus donos sobre 1470, cando os portugueses descubriron as illas, e que crearon unha nación libre chamada Quilombo ou Kilombo. Outra versión é a de que os angolares eran africanos do continente, que migraron cara ás illas moito antes da chegada dos portugueses.

## A revolta dos escravos 
O 9 de xullo de 1595, Amador e o seu pobo, os angolares, aliados con outros escravos africanos das plantacións, internáronse no bosque e loitaron contra os portugueses. Dise que ese día, Amador e os seus seguidores, izaron unha bandeira fronte aos colonos e proclamaron o rei Amador como rei de San Tomé e Príncipe, facéndoo el mesmo como "Rei Amador, liberador de todos os negros".

Entre 1595 e 1596, a illa de San Tomé foi dirixida polos angolares, baixo o mando do rei Amador. O 4 de xaneiro de 1596 foi capturado e enviado a prisión, e máis tarde executado polos portugueses.

## Legado 
Hoxe en día o rei Amador é recordado e considerado un heroe nacional nas illas. Dende o ano 2005, o 4 de xaneiro é festa nacional como homenaxe a Amador.

Unha imaxe súa está representada nos billetes do país. Trátase dunha creación do artista Pinásio Pina, pois non existen retratos reais de Amador.

En 2004, durante o Ano internacional de Conmemoración da Loita contra a Escravitude e a súa Abolición, o secretario xeral da Organización das Nacións Unidas, Kofi Annan, inaugurou unha estatua do rei Amador en San Tomé e Príncipe.

Un dos principais equipos de fútbol do país leva o Rei Amador no nome, a Unión Deportiva Rei Amador.

## Notas
Consello rexional de Samaria

O **Consello rexional de Samaria** (, ''Mo'atza Azorit Shomron'') é un consello rexional Israelí do norte de Xudea e Samaria. Dentro da súa xurisdición proporciona os servizos municipais a uns 35 comunidades israelís nos montes de Samaria, cunha poboación total de ao redor de 34,100 persoas. As oficinas principais están situadas no Parque Industrial Bakú. O logotipo do consello está inscrito coas palabras Bíblicas de Xeremías 31:5: "De novo plantarás viñas nos montes de Samaria", facendo referencia á industria de viticultura da rexión.

A área municipal do consello esténdese por uns 2.800 quilómetros cadrados. Ata o outono de 2005 cando algunhas das súas terras municipais foron abandonadas como parte da retirada israelí, o consello de Samaria era o consello rexional máis grande por territorio.

En agosto do 2015, Yossi Dagan foi elixido para a posición de presidente do Consello Rexional de Samaria cun 62% dos votos.

miniatura|Situación do Consello rexional de Samaria.|centro
## Núcleos de poboación 
;Colonias
*Reihan
*Sal'it

;Comunidades
*Alei Zahav
*Avnei Hefetz
*Barkan
*Brukhin
*Einav
*Elon Moreh
*Har Brakha
*Hermesh
*Hinanit
*Itamar
*Kfar Tapuach
*Kiryat Netafim

*Ma'ale Shomron
*Mevo Dotan
*Migdalim
*Peduel
*Rehelim
*Revava
*Sha'arei Tikva
*Shaked
*Shavei Shomron
*Tal Menashe
*Tzofim
*Yakir
*Yitzhar
*Etz Efraim
*Nofim

;Postos avanzados
*El Matan
*Giv'ot Olam
*Havat Gilad
*Havat Skali
*Havat Yair
*Hill 777
*Magen Dan
*Mitzpe Yosef
*Nofei Nehemia
*Homesh
*Ramat Gilad
*Seneh Ya'akov
*Tapuah West

;Asentamentos demolidos
* Ganim
* Homesh
* Kadim
* Sa-Nur

## Notas 
## Véxase tamén 
### Outros artigos 
* Cisxordania
* Distrito de Xudea e Samaria
* Área C (Cisxordania)
### Ligazóns externas 
* Páxina web oficial
Dobra

O termo **dobra** pode referirse ás seguintes moedas:

***Dobra**, moeda usada en Castela na Idade Media;
***Dobra**, moeda de curso legal en San Tomé e Príncipe.

Amais, como topónimo pode referirse a:
* **Río Dobra**, curso fluvial da provincia de León, afluente do río Sella;
* **Monte Dobra**, pico de Cantabria.

En xeoloxía dobra é un pregamento dos estratos.
Manuel Ruso Alonso

**Manuel Ruso Alonso**, finado na Chancela (Negreira) o 13 de febreiro de 1954, foi un xornalista e político galego.

## Traxectoria 
Ferreiro de Logrosa. Colaborou en *A Fouce* e dirixiu *El Agrario Barcalés*. Foi presidente da Federación Agraria de Negreira (1923) e foi detido con Salvador García-Bodaño Fernández en agosto de 1923 por promover unha reunión ilícita. Na ditadura de Primo de Rivera foi nomeado alcalde de Negreira (1924-1930). En xaneiro de 1936 foi elixido presidente do Bloque Nacional de Negreira. Logo golpe de Estado do 18 de xullo de 1936 foi concelleiro e tenente alcalde. Finou na Chancela o 13 de febreiro de 1954.

## Vida persoal 
Casou co Josefa Moure Romariz, e foi pai de Benigna, Eulalia, José, Ricardo, Elías e Dolores Ruso Moure.

## Notas
José Iglesias Ramilo

**José Iglesias Ramilo**, nado en Valadares en 1956, é un compositor e director de bandas musicais de Galicia.

## Traxectoria 
Naceu nunha familia numerosa e afeccionada á música, xa que o seu pai e algúns dos seus irmáns formaron ou forman parte da Unión Musical de Valladares. Con dez anos, Ramilo comezou os seus estudos musicais en dita agrupación, e un ano máis tarde pasou a formar parte dela como músico na especialidade de clarinete baixo. Por aquel entón, Alfonso Méndez, que dirixía a banda nese momento, deixáballe dirixir algún pasodobre nas festas, e, en 1971, cando cumpriu os catorce anos, pasou a dirixir a formación definitivamente. Foi o primeiro director da banda en saír da propia canteira de músicos propios da banda.

Estudou nos conservatorios da Coruña e Madrid. En 1978 conseguiu aprobar as oposicións como suboficial músico do exército de Terra, na especialidade de óboe. Porén, en 1985, decide renunciar á súa praza para adicarse de cheo á dirección da Unión Musical de Valadares, á escola desta banda e mais á dirección da coral do centro cultural desta parroquia.

## Obras 
Entre as súas propias composicións están os pasodobres "Centenario", "Al paso de la banda" ou "Centro Cultural". Tamén escribiu marchas de procesión como "El buen pastor" ou xotas galegas como "Troulada" e "Os romeiros".

Dende que José Iglesias Ramilo está ao cargo da dirección da Unión Musical de Valadares, a banda realizou as súas primeiras gravacións de son en CD e casete, as cales contan con máis de 20&nbsp;000 vendas.

## Recoñecementos 
Entre 1994 e 1995 o Concelleiro de Cultura de Vigo Francisco Santomé encargoulle a creación dunha banda sinfónica con músicos escollidos entre as agrupacións da bisbarra, co pretexto de ofrecer unha serie de concertos. Foi condecorado coa medalla de ouro do Concello de Vigo.

En 1996, logo de 25 anos como director do conxunto, o Centro Cultural de Valadares e mais a formación musical deste, organizáronlle un acto na súa honra.

En 1998, a proposta do alcalde Manuel Pérez Álvarez, foi nomeado Vigués distinguido polo seu labor musical na parroquia de Valadares.

## Premios
Baixo a súa dirección, a banda conseguiu diversos premios:

* Primeiro Premio no Certame de Bandas de Música de Galicia (1985)
* Primeiro Premio no Certame de Bandas de Música de Galicia (1986)
* Primeiro Premio no Certame de Bandas de Música de Galicia (1996)
* Segundo Premio no Certame de Bandas de Música Ciutat de València (1997)
* Segundo Premio no Certame de Bandas de Música Vila d'Altea (2000)
* Segundo Premio no I Certame Provincial de Bandas de Música da Deputación de Pontevedra (2001)
* Primeiro Premio no CXXIV Certame Internacional de Bandas de Música Ciutat de València (2010)
* Primeiro Premio no XI Certame Provincial de Bandas de Música da Deputación de Pontevedra (2011)
* Primeiro Premio no Certame de Bandas de Música Vila d'Altea (2017).

## Notas 
## Véxase tamén 
### Bibliografía 
*  (1986): *Bandas de Música de Galicia*. Alvarellos Editora
Dobra (San Tomé e Príncipe)

A ***dobra*** é a moeda de curso legal de San Tomé e Príncipe. Abréviase Db e está dividida en 100 céntimos.

A primeira dobra (STD) foi introducida en 1977, substituíndo ao escudo santomense. Debido á inflación, en 2018 a dobra foi reconvertida (STN) cunha taxa de conversión de 1000 a 1.

## Moedas 
### Primeira dobra 
En 1977 introducíronse as moedas de 50 céntimos, 1, 2, 5, 10, e 20 dobras. Agás as de 50 céntimos e 1 dobra, de latón, todas estaban feitas dunha aliaxe de níquel e cobre, así como a de 50 dobras introducida en 1990. Nestas moedas estaba representada unha combinación de produtos alimenticios e flora e fauna local. Aínda que hoxe en día apenas se ven en circulación debido á grande inflación do país, estas moedas nunca foron retiradas e aínda se poden usar.

En 1997 introduciuse unha serie nova de moedas con valores máis grandes, de 100, 250, 500, 1.000 e 2.000 dobras. As dúas primeiras son redondas e as outras teñen forma de heptágono con curvas de largura constante. Feitas de aliaxe de aceiro e níquel, representan temas de vida salvaxe.

Todas as moedas levan inscrito o escudo de armas do país na parte dianteira, e a frase "Aumentemos a Produção" e o valor no reverso.

### Segunda dobra 
Coa reconversión da dobra en 2018, introducíronse novas moedas cos valores de 10, 20 e 50 céntimos, así como 1 e 2 dobras. En 1996, introducíronse billetes de 5.000, 10.000, 20.000 e 50.000 dobras, mentres que os antigos billetes foron substituídos por moedas en 1997. No 2006, emitiuse unha nova serie con melloras de seguridade.

En decembro de 2008 e debido á continua inflación, fíxose necesario emitir un novo billete, de 100.000 dobras.

Todos os billetes levan impreso o retrato do rei Amador, excepto o de 100.000, que leva o retrato de Francisco José Tenreiro.

### Segunda dobra 
Coa reconversión da dobra en 2018 (1 nova dobra equivale a 1.000 dobras antigas), introducíronse os billetes de 5, 10, 20, 50, 100 e 200 dobras. Os billetes de 5 e 10 dobras, están feitos de polímero, e todos eles levan imaxes de diversas bolboretas por diante, e imaxes de vida salvaxe local por atrás.

## Acordo con Portugal en 2009 
En xullo de 2009, o goberno de San Tomé e Príncipe asinou un acordo de empréstito con Portugal, país do que foi colonia. Con este acordo pretendíase ligar a dobra co euro. Portugal proporcionaría un máximo de 25 millóns de euros nun movemento aprobado pola Comisión Europea. San Tomé e Príncipe afirmaba que esta ligazón entre a dobra e o euro garantiría estabilidade ao país. Tardaron un ano en negociar o acordo que se fixo efectivo en xaneiro de 2010. O acordo era similar a outro que Portugal asinara dez anos antes con Cabo Verde.

## Reconversión da dobra 
O 25 de agosto de 2017, o Banco Central de San Tomé e Príncipe anunciou a reconversión da dobra, en conmemoración do 25 aniversario do banco. A nova dobra equivale a 1.000 das antigas dobras.

## Notas
Elena Suárez Suárez

**Agustina Elena Suárez Suárez**, nada en Avellaneda (Arxentina) en 1911 e finada en Caracas en 1988, foi unha mestra e activista antifranquista.

## Traxectoria 
Nada na Arxentina, onde estaban emigrados os seus pais, que eran da Baña. Regresaron a Galicia e asentáronse en Ser, e despois foron vivir a Santa Comba. Foi mestra en Freixeiro, e casou con Alfredo Caamaño Pato.

Logo do golpe de Estado do 18 de xullo de 1936, o seu marido Alfredo fuxiu. Elena foi detida e encarcerada en Negreira. Xulgada en Santiago de Compostela por excitación á rebelión o 30 de marzo de 1937 xunto con outros 31 veciños do partido xudicial de Negreira, foi condenada a pena de morte. Salvou pola súa condición de súbdita arxentina e finalmente foi sentenciada a oito anos de cárcere. Foi recluída na prisión da Coruña. Pasou polas prisións de Santiago, Burgos e penal feminino de Saturrarán. Abríronlle expediente de responsabilidades políticas en febreiro de 1940. Foille retirado o título de mestra. En 1940 hai orde de ingresala nun hospital mental. Ao remate da guerra civil viaxou a Venezuela a través do porto de Bordeos e reencontrouse co seu home. Pouco despois chegaron os seus fillos. O matrimonio regresou en 1954 para unha breve visita ás terras de Santa Comba e Negreira.

## Vida persoal 
Casou con Alfredo Caamaño Pato e tivo 5 fillos: Alfredo, Iván, Matilde, Sirio e Violeta.
## Notas 
## Véxase tamén 
### Ligazóns externas 
* "Elenita, a heroína antifranquista de Santa Comba"
Pneumocistidomicetos

Os **pneumocistomicetos** (**Pneumocystidomycetes**) son unha clase de fungos ascomicetos. Inclúe unha soa orde, **Pneumocystidales**, a cal contén unha soa familia monotípica, **Pneumocystidaceae**, que á súa vez contén o único xénero ***Pneumocystis***, con catro especies, que contén o axente causante da pneumonía por Pneumocystis.
Akaa

**Akaa** (en sueco *Ackas*) é unha cidade de Finlandia da rexión de Pirkanmaa. En 2017 a súa poboación era de 16.892 habitantes. A superficie do termo municipal é de 314,38 km2, dos cales 21,24&nbsp;km2 son auga. O concello ten unha  densidade de poboación de 57.62 hab./km². Limita cos concellos de Lempäälä, Urjala, Vesilahti, Valkeakoski e Hämeenlinna este último na rexión de Tavastia Propia.

O concello é unilingüe en finés.

## Cidades irmandadas 
A cidade de Akaa está irmandada coa:

*  Sande, Noruega
*  Hallsberg, Suecia
*  Tapa, Estonia

## Notas 
## Véxase tamén 
### Ligazóns externas 
* Sitio do concello de Akaa
Love

O termo inglés **Love** ("amor") pode referirse a:

***Love**, grupo de rock estadounidense;
****Love***, álbum da banda Flipper.
Mänttä-Vilppula

**Mänttä-Vilppula** é unha cidade de Finlandia da rexión de Pirkanmaa. En 2017 a súa poboación era de 10.330 habitantes. A superficie do termo municipal é de 657,08 km2, dos cales 122,61 km2 son auga. O concello ten unha  densidade de poboación de 19,33 hab./km². Limita cos concellos de Juupajoki, Ruovesi e Virrat na rexión de Pirkanmaa, e Keuruu e Jämsä, pertencentes á rexión de Finlandia Central.

O 1 de xaneiro de 2009 os concellos de Mänttä e Vilppula fusionáronse nun único concello baixo o nome de Mänttä-Vilppula.

Encóntrase a medio camiño entre as cidades de Jyväskylä (aproximadamente 90 km) e Tampere (a uns 80 km).

O concello é unilingüe en finés.

## Notas 
## Véxase tamén 
### Ligazóns externas 
* Sitio do concello de Mänttä-Vilppula
Parkano

**Parkano** é unha cidade de Finlandia da rexión de Pirkanmaa. En 2017 a súa poboación era de 6.630 habitantes. A superficie do termo municipal é de 909,67 km2, dos cales 57,5&nbsp;km2 son auga. O concello ten unha  densidade de poboación de 7,78 hab./km².

Limita cos concellos de Ikaalinen, Kihniö e Ylöjärvi na rexión de Pirkanmaa, con Jämijärvi, Kankaanpää e Karvia da rexión de Satakunta, e con Kurikka, pertencente á rexión de Ostrobotnia do Sur.

O concello é unilingüe en finés.

## Notas 
## Véxase tamén 
### Ligazóns externas 
* Sitio do concello de Parkano
ALMASat 1

**ALMASat 1** (acrónimo de *ALma MAter SATellite*) é un satélite artificial da Universidade de Boloña lanzado o 13 de febreiro de 2012 mediante un foguete Vega desde o Centro Espacial de Kourou.

## Características 
ALMASat 1 debía ser lanzada mediante un foguete Dnepr en 2005, pero o seu lanzamento foi atrasado e finalmente voou nun foguete Vega. A súa misión foi servir de demostrador tecnolóxico para probar un sistema de micropropulsores de gas frío, validar o seu funcionamento como plataforma para un futuro satélite de observación terrestre e probar un sistema de deorbitación pasivo desenvolvido por Alenia Spazio conxuntamente coa Universidade de Roma. O satélite pesaba 12,5&nbsp;kg e tiña forma de cubo de 30&nbsp;cm de lado.

## Notas 
## Véxase tamén 
### Outros artigos 
*Vega (foguete)

### Ligazóns externas 
*Páxina web de ALMASat 1
Meghan de Sussex

**Meghan, duquesa de Sussex**, nada como  **Rachel Meghan Markle** nos Ánxeles o 4 de agosto de 1981, é unha activista e antiga actriz estadounidense, membro da familia real británica logo do seu matrimonio co príncipe Henrique o 19 de maio de 2018.

## Traxectoria 
### Vida temperá 
Filla de Doria Loyce Ragland, traballadora social e profesora de ioga, e de Thomas Markle Sr., antigo director de fotografía gañador dun Emmy  e a pequecha Meghan acompañaba con frecuencia a seu pai ao estudio de gravación de *Married...with Children*. Seus pais divorciáronse cando ela tiña seis anos e ten dous medios irmáns por parte de pai, Thomas Markle Jr. e Samantha Grant. e logo na Immaculate Heart High School, un instituto feminino e católico nos Ánxeles , así a todo ela identifícase como protestante.

### Como actriz 
En 2003 graduouse na Universidade Northwestern en teatro e estudos internacionais, realizou papeis secundarios en diferentes series de televisión norteamericanas e de 2011 a 2017 interpretou a Rachel Zane na serie de avogados *Suits* e mais tamén salienta o seu papel como axente especial Amy Jessup en *Fringe*. No cinema actuou en *Remember Me* e *Como acabar co teu xefe*. En xuño de 2016 comezou unha relación sentimental co príncipe Henrique que se deu a coñecer oficialmente o 27 de novembro de 2017, e asemade Meghan anunciaba que se retiraba como actriz.

### Como duquesa 
Casou co príncipe Henrique o 19 de maio de 2018. O 15 de outubro do mesmo ano, anunciouse o seu primeiro embarazo. O 6 de maio de 2019 naceu o seu primeiro fillo, Archie Harrison Mountbatten-Windsor.

En 2018 a revista *Time* considerouna unha das "100 persoas máis influentes do mundo".

## Notas 
## Véxase tamén
Danish Air Transport

**Danish Air Transport A/S**, normalmente abreviado como **DAT**, é unha aeroliña dinamarquesa con sede en Vamdrup, no municpio de Kolding. A compañía opera voos regulares e chárter de pasaxeiros e carga.

Danish Air Transport fundouse e comezou a operar no ano 1989, inicialmente como unha aeroliña só de carga. Ao pouco tempo a compañía comezou a ofrecer operacións especiais, como o transporte de cabalos vivos ou subministracións para o Rally París-Dakar en África. Os voos de pasaxeiros comezaron en 1994 e os servizos regulares iniciáronse o 18 de novembro de 1996. DAT realiza servizos regulares entre Dinamarca e Noruega, ademais de operar servizos domésticos dentro deses paíases.

## Frota 
En maio de 2018 a frota de Danish Air Transport estaba formada polos seguintes avións:

## Notas 
## Véxase tamén 
### Ligazóns externas 
* Páxina web da aeroliña
Aeroporto de Sliač

O **aeroporto de Sliač** , historicamente coñecido como **Letisko Tri Duby**, é un aeroporto internacional no centro de Eslovaquia, situado entre as cidades de Zvolen e Banská Bystrica, preto da cidade balneario de Sliač. O aeroporto é usado tamén polos militares.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Voo 972 de Cubana de Aviación

O **voo 972 de Cubana de Aviación** era un voo doméstico en Cuba entre o Aeroporto Internacional José Martí na Habana e o aeroporto Frank País en Holguín. O 18 de maio de 2018, o Boeing 737-200 Advanced que voaba a ruta esnafrouse pouco despois de engalar da Habana, estoupando en chamas a 10 quilómetros do aeroporto, nunha granxa preto de Santiago de las Vegas, a 19 quilómetros do centro da Habana. 110 pasaxeiros e tripulantes morreron no accidente.

## Avión 
O aparello era un Boeing 737-200 alugado a Global Air, operando un voo doméstico regular no nome de Cubana de Aviación dende A Habana a Holguín. Nos meses anteriores Cubana retirara varios dos seus avións do servizo debido a problemas mecánicos coa súa propia frota, en parte debido ao embargo estadounidense a Cuba, e confiou en avións alugados para manter os seus servizos. O día antes do accidente, o Instituto de Aeronáutica Civil de Cuba deixou en terra á frota de Antonov An-148 de Cubana debido a problemas mecánicos.

O Boeing 737-2H6 foi fabricado en xullo de 1979 e tiña 38 anos. O avión entrou en servizo con Piedmont Airlines, e dende entón operou en aeroliñas do Canadá, Chile, o Camerún, Benín e o Caribe, ademais dun período de cinco anos que voou coa Armada dos Estados Unidos de América, antes de ser mercado por Global Air en 2013. Global Air declarou que o aparello pasara en novembro de 2017 unha inspección gobernamental, e tiña os permisos de operación e alugueiro actualizados.

## Accidente 
O CU-972 era un voo doméstico cara ao Aeroporto Internacional Frank País no leste de Cuba. Transportaba un total de 113 persoas, 104 pasaxeiros e 9 tripulantes. Cinco dos pasaxeiros eran estranxeiros e polo menos seis dos tripulantes eran mexicanos. Un home sobreviviu pero morreu posteriormente no hospital.

## Notas
Hämeenkyrö

**Hämeenkyrö** (en sueco *Tavastkyro*) é unha localidade da rexión de Pirkanmaa, Finlandia. En 2017 a súa poboación era de 10.632 habitantes. A superficie do termo municipal é de 505,10 km2, dos cales 41,34&nbsp;km2 son auga. O concello ten unha  densidade de poboación de 22,93 hab./km². Limita cos concellos de Ikaalinen, Nokia, Sastamala e Ylöjärvi.

O concello é unilingüe en finés.

En Hämeenkyrö naceu Frans Eemil Sillanpää, galardoado co Premio Nobel de Literatura.

## Notas 
## Véxase tamén 
### Ligazóns externas 
* Páxina oficial
UEFA Europa League 2017-18

A **UEFA Europa League 2017–18** foi a 47ª edición da segunda competición continental de fútbol a nivel de clubs en Europa, organizada pola UEFA. A final xogouse no Parc Olympique Lyonnais de Lion, en Francia. O campión foi o Atlético de Madrid, que logrou o seu 3.º título na competición.

## Fase de grupos 
### Grupo A 
### Grupo B 
### Grupo C 
### Grupo D 
### Grupo E 
### Grupo F 
### Grupo G 
### Grupo H 
### Grupo I 
### Grupo J 
### Grupo K 
### Grupo L 
## Fase final 
### Eliminatorias 
### Final 
A final xogouse o mércores 16 de maio de 2018 no Parc Olympique Lyonnais de Lion, Francia.

## Véxase tamén 
### Outros artigos 
* Liga de Campións da UEFA 2017-18

### Ligazóns externas 
* [Páxina web oficial da UEFA Europa League(https://gl.wikipedia.org/wiki/UEFA_Europa_League) ]
José Dolhem

**Louis José Lucien Dolhem**, nado en París o 26 de abril de 1944 e finado preto de Saint-Etienne o 16 de abril de 1988, foi un piloto de automobilismo francés. Foi medio irmán (e tamén primo carnal) do piloto de Fórmula Un Didier Pironi (tiñan o mesmo pai e as súas nais eran irmás).

Participou en tres Grandes Premios de Fórmula 1, debutando o 7 de xullo de 1974 e non logrou puntos de campionato. O seu primeiro gran premio chegou ao final cando foi retirado polo seu equipo despois do accidente mortal de Helmuth Koinigg durante o Gran Premio dos Estados Unidos de 1974. Dolhem morreu nun accidente aéreo en 1988. Dolhem e Pironi están enterrados na mesma parcela en Grimaud, preto de St Tropez no sur de Francia.

## Rexistro de carreiras
### Resultados completos no campionato de Europa de Fórmula 2
(clave) (Carreiras en **grosa** indican pole position; carreiras en *italia* indican volta rápida)

### Resultados nas 24 Horas de Le Mans
### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
Plataforma de Convergencia Democrática

A **Plataforma de Converxencia Democrática** foi un organismo da oposición á ditadura franquista, creada o 11 de xuño de 1975, á marxe da Junta Democrática de España, coa que acabou fusionándose  na Coordinación Democrática. Constituíu, por parte do PSOE, un intento de agrupar a unha parte da oposición ao franquismo para competir coa Junta Democrática que basculaba sobre o PCE. Creouse coa intención de evitar unha estrutura política semellante á italiana na que existía un partido comunista forte e un partido socialista feble.
## Traxectoria 
No seu manifesto reclaman a instauración da democracia en España e a apertura dun proceso constituínte, comprometéndose a promover un réxime democrático multipartidista, unha estrutura federal do Estado, a liberdade dos presos políticos e a volta dos exiliados, a liberdade sindical e o dereito á folga, a liberdade de expresión, de asociación, de reunión, de manifestación, a supresión dos Tribunais especiais e de todos aqueles organismos e medios de carácter represivo, eleccións libres, e o dereito de autodeterminación e o autogoberno das nacionalidades e rexións do Estado.

As organizacións asinantes do manifesto foron máis numerosas cás agrupadas arredor da Junta Democrática e foron as seguintes: creándose a organización Coordinación Democrática, coñecida coloquialmente como *Platajunta*.

O 26 de outubro de 1976, como resposta á invitación á negociación do Goberno de Adolfo Suárez, creouse a *Plataforma de Organismos Democráticos (POD)*, que estaba integrada por seis organismos conxuntos de partidos da oposición, a práctica totalidade das forzas opositoras ao franquismo: a Assamblea de Catalunya, a Assamblea de les Illes (Mallorca, Menorca e Eivissa), Coordinación Democrática, a Coordinadora de Forzas Democráticas das Canarias, a Táboa Democrática de Galicia e a Taula de Forces Politiques e Sindicals do País Valenciá. 

O grupo de Demócratas Independentes de Coordinación Democrática non se sumou a devandita Plataforma, por ser contrarios ao pacto reformista cos persoeiros relevantes da ditadura franquista e apostar pola ruptura democrática. Tampouco se sumaron as forzas políticas vascas que non estaban agrupadas en ningún organismo unitario nin o Consell Catalán nin o Consello Galego, que tamén se mostraron contrarios a formar parte da mesma.

## Notas 
## Véxase tamén 
### Bibliografía 
* 
* 
* 
* 

### Outros artigos 
* Junta Democrática de España
* Coordinación Democrática
* Transición española
Antonio Queiruga Fernández

**Antonio Queiruga Fernández**, nado o 27 de novembro de 1897 e finado na Coruña o 6 de setembro de 1982, foi un mestre e político galego.

## Traxectoria
Mestre. Foi designado alcalde de Negreira o 16 de abril de 1941. Foi cesado o 14 de febreiro do ano seguinte, por un chivatazo ou malos informes falanxistas, que denunciaron a súa anterior militancia en Izquierda Republicana. Finou na Coruña con 85 anos.

## Vida persoal 
Casou con María de los Dolores Sarasquete Hermo, con quen tivo catro fillos: Juan Manuel, María Dolores, Francisca e Antonio Lucrecio (arquitecto municipal de Ribeira) Queiruga Sarasquete.

## Notas 
## Véxase tamén 
### Bibliografía 
* *Negreira na guerra do 36*.
Eric Geboers

**Eric Geboers**, nado en Neerpelt o 5 de agosto de 1962 e finado en Mol o 6 de maio de 2018, foi un piloto de motocrós flamengo, gañador de dous campionatos mundiais na categoría de 500 cc, 250 cc e tres en 125 cc. ademais, como parte do equipo de Bélxica gañou a Coupe des Nations en 1983. Familiarmente coñecido como *The Kid*, é o irmán máis novo de Sylvain Geboers, aspirante na década de 1970 ao título de 250 cc.

## Traxectoria 
Eric Geboers, coñecido no mundo do motocrós como "Mr. 875cc", por ser o primeiro en gañar o título mundial das tres cilindradas (125, 250 e 500 cc), adiantándose ao seu compañeiro de equipo Georges Jobé que o intentou, sen éxito, na mesma época. En 1988 recibiu o premio como *Deportista belga do ano* e dous anos despois retirouse da alta competición tras rematar o GP de Bélxica, disputado en Namur o 5 de agosto de 1990.

Logo participou en carreiras de resistencia de automobilismo en coches deportivos competindo nas tempadas 2001 e 2002 no Campionato FIA GT, e tomando parte en carreiras como os 500 km do Jarama e as 24 Horas de Spa. 

Dirixiu o equipo *Teka Suzuki motocross team*, canda o seu irmán Sylvain, patrocinando condutores belagas, como Steve Ramon ou Clement Desalle. Morreu afogado na localidade de Mol, preto de Anveres, ao intentar salvar o seu can.
## Notas
Biblioteca Pública de Nova York

A **Biblioteca Pública de Nova York** (en inglés **New York Public Library**, tamén coñecido polas siglas **NYPL)** é unha das bibliotecas máis grandes e importantes do mundo e a segunda con máis contido de América.

A biblioteca caracterízase por ter unha gran cantidade de libros de acceso público xunto a outros dentro do edificio. É ademais, unha das bibliotecas públicas máis grandes dos Estados Unidos cun dos sistemas de procura de información máis extensos. A súa dirección está en mans dunha corporación privada, aínda que o seu carácter é non comercial debido ao seu uso público, e finánciase a través de fondos públicos e privados.
O edificio da súa sede, facilmente recoñecible polas súas estatuas de leóns que se atopan a ambos os dous lados da entrada, foi declarado Monumento Histórico Nacional en 1965, e foi incluído no Rexistro Nacional de Lugares Históricos en 1966. O edificio apareceu en moitos programas de televisión, como *Seinfeld* e *Sex and the City*, e en películas como *The Wiz* (1978), *Ghostbusters* (1984) e *The Day After Tomorrow* (2004).

## Notas 
## Véxase tamén 
### Ligazóns externas 
* Páxina web oficial
Richard Robarts

**Richard Robarts**, nado en Bicknacre (Essex) o 22 de setembro de 1944, é un expiloto de automobilismo inglés. Participou en 4 Grandes Premios do Campionato do Mundo de Fórmula 1, debutando o 13 de xaneiro de 1974. Non logrou puntos de campionato.

## Traxectoria
Robarts comezou a súa carreira na Fórmula Ford, competindo entre 1969 e 1972. En 1973 conduciu un GRD na Fórmula Tres e compartiu o campionato de Lombard North Central, British Formula 3 con Tony Brise.

Logo de pagar por pilotar unha unidade de F1 con Brabham en 1974, Robarts perdeuno logo de tres carreiras co mellor financiado Rikky von Opel. Máis tarde atopou un asento con Williams, pero antes de que Robarts puidese comezar unha carreira, o equipo deu a oportunidade a Tom Belsø no seu lugar. Máis tarde, Robarts correu na Fórmula 2 antes de pasar a outras series.

### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
Xemerás

O topónimo **Xemerás** pode referirse a:

;En Galiza
***Xemerás**, lugar da parroquia de Albixoi, no concello de Mesía;
***Xemerás**, lugar da parroquia de San Vicenzo de Curtis, no concello de Vilasantar.
Mourengos, San Vicenzo de Curtis, Vilasantar

**Mourengos** é un lugar da parroquia de San Vicenzo de Curtis, no concello coruñés de Vilasantar, na comarca de Betanzos. Segundo o Instituto Nacional de Estadística a súa poboación en 2018 era de 15 habitantes (nove homes e seis mulleres).

## Lugares e parroquias 
### Lugares de San Vicenzo de Curtis 
### Parroquias de Vilasantar 
## Notas
Crisol (periódico)

***Crisol*** foi un xornal publicado en Madrid entre 1931 e 1932.

## Historia 
Fundouno Nicolás María de Urgoiti so a dirección de Félix Lorenzo, e contou con colaboracións do filósofo José Ortega y Gasset. Ao primeiro aparecía tres veces por semana aínda que logo pasou a ser diario. Foi neste periódico no que o 9 de setembro de 1931 Ortega publicou o artigo «Un aldabonazo», no que atacaba o devir da República e no que manifestaba «No é isto, non é isto!».

Outros colaboradores foron o debuxante Luis Bagaría,, Ogier Preteceille, Salvador de Madariaga, Ramón Pérez de Ayala, Azorín, Corpus Barga ou Benjamín Jarnés, entre moitos outros. Tras o fracaso do proxecto e o cesamento na súa publicación, Urgoiti pasou por un momento de forte depresión. O seu sucesor foi * Luz*.

## Notas 
## Véxase tamén 
### Bibliografía 
* Alonso, Monique (1998). «3.- El exilio en Europa. Las actividades culturales en los campos de concentración». En Manuel Aznar Soler. *El exilio literario español de 1939: actas del Primer Congreso Internacional*. Sant Cugat del Vallès: Cop d'Idees; GEXEL.
* Checa Godoy, Antonio (1989). *Prensa y partidos políticos durante la II República*. Salamanca: Universidad de Salamanca. ISBN 84-7481-521-5.
* Dobson, Andrew (2009). *An Introduction to the Politics and Philosophy of José Ortega y Gasset*. Cambridge University Press. ISBN 978-0-521-12331-0.
* Elorza, Antonio (1988). *Luis Bagaría: el humor y la política*. Barcelona: Anthropos Editorial. ISBN 84-7658-077-0.
* Gutiérrez i Poch, Miquel. «Mercedes Cabrera, La Industria, la prensa y la política. Nicolás María de Urgoiti (1869-1951)». *Historia Industrial* 7: 230-233.
* Luengo López, Jordi (2010). «Le Diable au xxe siècle». *Cahiers de civilisation espagnole contemporaine* (6). ISSN 1957-7761. doi:10.4000/ccec.3191.
* Martínez Carrasco, Alejandro (2014). *D´Ors y Ortega frente a frente*. Librería-Editorial Dykinson. ISBN 9788490312803.
* Ortega y Gasset, José (9 de setembro de 1931). «Un aldabonazo». Crisol (Madrid). ISSN 2171-2948.
* Sevilla Soler, Rosario (2000). «Periódicos para después de una derrota». En Leandro Álvarez Rey. *Historia de Sevilla. La memoria del siglo XX*, Sevilla. Diario de Sevilla S.A. pp.&nbsp;54–55.
Kinto Sol

**Kinto Sol** é un grupo mexicano de hip hop baseado na cidade de Milwaukee, Wisconsin. Está formado por tres irmáns: DJ Payback García (Javier García), El Chivo (Eduardo García) e Skribe (Manuel García), este último, líder do grupo; de Irámuco, Guanajuato, México.

## Historia do grupo 
### Comezos 
**Kinto Sol** emprende o seu primeiro álbum en inglés, o seu segundo álbum foi Del Norte Al Sur, terceiro álbum Hecho en Mexico polo seu amor por México e gañou fama nas rúas, despois de que La Sangre Nunca Muere que fala da situación familiar, seguida de Los Hijos Del Maíz que era o álbum que lles deu máis fama para tocar temas de racismo, malinchismo, amor ao sangue azteca, entre outros. O seu último álbum foi Cárcel De Sueños. Nesta non apareceu Antorcha. As súas cancións levaron a ter o recoñecemento axeitado dos grupos hip hop como Control Machete, Cartel de Santa e Akwid, entre outros.

## Membros 
* Skribe (MC)
* El Chivo (MC)
* DJ Payback (samplers + beats)

## Discografía 
### Álbums 
* Kinto Sol (1999)
* Del Norte Al Sur (2000)
* Hecho en México (2003)
* La Sangre Nunca Muere (2005)
* Los Hijos del Maíz (2007)
* Cárcel De Sueños (2009)
* El Último Suspiro (2010)
* Familia, Fe y Patria (2012)
* La Tumba del Alma (2013)
* Protegiendo El Penacho (2015)
* Lo Que No Se Olvida (2016)
* Somos Once (2017)
* Lengua Universal (2018)

## Notas 
## Véxase tamén 
### Ligazóns Externas 
* Páxina oficial do grupo 
* Páxina oficial do grupo en YouTube
Antonio García Abeijón

**Antonio García Abeijón**, nado o 20 de novembro de 1929 e finado en Negreira o 7 de novembro de 1986, foi un médico e político galego.

## Traxectoria 
Médico estomatólogo. Concelleiro de Negreira. Foi nomeado alcalde de Negreira en xullo de 1967.

## Vida persoal 
Casou con  María Luisa Nimo Vázquez.

## Notas
Control Machete

**Control Machete** foi un grupo mexicano de música hip hop con orixe en Monterrey. Estaba integrado polo DJ e tecladista DJ Toy Selectah, o vocalista Pato Machete e o vocalista Fermín IV.

## Historia do grupo 
Baixo a produción de Jason Roberts, e con influencias de Cypress Hill, gravaron o seu primeiro álbum *Mucho Barato*; considerado un precursor do hip hop mexicano, xa que con el o xénero chegou a un nivel máis alto de popularidade. O seu sinxelo "¿Comprendes Mendes?" foi o que lles deu popularidade inmediata e soou intensamente por moito tempo sendo a súa canción máis coñecida.

Logo do éxito de Mucho Barato, Control Machete volveu entrar nos estudos, esta vez para producir un disco máis elaborado que o anterior: *Artillería pesada presenta...*. Este álbum incluía grandes éxitos como *"Sí Señor*", e ata se empregou como fondo para un comercial de televisión de Levi's para a Super Bowl, o que lles outorgou éxito internacional.

## Discografía 
### Álbums 
* *Mucho Barato* (1996)
* *Artillería Pesada presenta* (1999)
* *Solo Para Fanáticos* (2002)
* *Uno, Dos: Bandera* (2003)

## Véxase tamén 
### Ligazóns externas 
* Fermín IV Facebook oficial
* Pato Machete Facebook oficial
Juupajoki

**Juupajoki** é unha localidade da rexión de Pirkanmaa, Finlandia. En 2017 a súa poboación era de 1.922 habitantes. A superficie do termo municipal é de 274,95 km2, dos cales 16,47 km2 son auga. O concello ten unha  densidade de poboación de 7,44 hab./km². Limita cos concellos de Mänttä-Vilppula, Orivesi, Ruovesi e Jämsä, este último na rexión de Finlandia Central.

O concello é unilingüe en finés.

## Notas 
## Véxase tamén 
### Ligazóns externas 
* Páxina oficial
Punkalaidun

**Punkalaidun** é unha localidade da rexión de Pirkanmaa, Finlandia. En 2017 tiña 2.954 habitantes. A superficie do termo municipal é de 364,02 km², dos cales 2,95 km² son auga. O concello ten unha  densidade de poboación de 8,18 hab./km².

Limita cos concellos de Huittinen (na rexión de Satakunta, Humppila (na rexión de Tavastia Propia, Loimaa (na rexión de Finlandia Propia, Urjala e Sastamala (ambos na rexión de Pirkanmaa).

O concello é unilingüe en finés.

## Notas 
## Véxase tamén 
### Ligazóns externas 
* Páxina oficial
Gérard Larrousse

**Gérard Larrousse**, nado en Lión o 23 de maio de 1940, é un expiloto de automobilismo francés de rally e Fórmula 1. Despois do final da súa carreira como piloto de automobilismo, continuou participando na Fórmula Un como director do equipo de Renault. Máis tarde fundou e dirixiu o seu propio equipo de Fórmula Un, Larrousse, de  a .

## Traxectoria
Comezou a súa carreira no automobilismo nos rallies antes de enfocarse nas carreiras de circuíto. Gañou o Campionato Francés de Rally cun Alpine A110. Os seus maiores éxitos en encontros internacionais chegaron nun Porsche 911. Gañou o Tour de Córsega en 1969 e foi o segundo no Rally de Montecarlo en 1969, 1970 e 1972. Na grava, conseguiu o sexto lugar no Rally RAC de 1970.
miniatura|esquerda|Gérard Larrousse pilotando un Porsche 908/2 en Nürburgring en 1970.
Nun equipo con Vic Elford en 1971, Larrousse gañou as 12 Horas de Sebring cun Porsche 917 K e os 1000 km. de Nürburgring nun Porsche 908/03. Seguiu coa vitoria nas 24 Horas de Le Mans en 1973 e 1974 xunto a Henri Pescarolo para o equipo Matra - Simca. Participou en dous Grandes Premios, debutando o 12 de maio de 1974, pero non conseguiu puntos de campionato. Pilotou o Brabham BT42s para Scuderia Finotto.

## Xestión de equipos 
Despois da súa carreira no automobilismo deportivo, mudouse á xestión de carreiras, dirixindo as operacións Elf Suíza no Campionato de Europa de Fórmula 2. A partir de aí, Larrousse pasou a dirixir o equipo de Fábrica de Renault durante os seus últimos días como equipo de fábrica en  e .

Larrousse tamén compartiu a propiedade d equipo de Fórmula Un Larrousse con varios socios, desde  ata . O seu equipo logrou un éxito limitado na Fórmula 1, cun mellor final de 6º no Campionato de Construtores en . No entanto, o equipo tivo dificultades nas seguintes tempadas e en , Larrousse viuse forzado a aceptar varios pilotos de pago para axudar a cubrir o presuposto. Aínda que tiña plans para participar na tempada , a falta de fondos fixo que o equipo fose obrigado a retirarse da Fórmula Un.

## Rexistro de carreiras 
### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

### Resultados completos nas 24 Horas de Le Mans
## Notas
## Véxase tamén
### Ligazóns externas
* Gerard Larrousse .
Medio de contraste

[thumb|[Anxiografía cerebral obtido empregando un medio de contraste con iodo]]
Un **medio de contraste** é calquera substancia que se usa para mellorar a visibilidade de estruturas ou fluídos dentro do corpo. Un exemplo disto son os líquidos opacos á radiación que se utilizan durante un diagnóstico de raios X, para resaltar un tecido ou estrutura obxecto de estudo.

Entre os medios de contraste máis comúns atópanse o sulfato de bario e algúns compostos orgánicos iodados, como o Iohexol e a Ioperamida. Adminístranse polas vías en que mellor se distribúen pola estrutura a ser examinada, xa sexan inxeridos ou por enema no caso do tracto dixestivo, inhalados para as vías respiratorias ou inxectados para visualizar os vasos sanguíneos, órganos e tecidos.

## Notas 
## Véxase tamén 
### Outros artigos 
* Radioloxía
* Imaxe médica
José Domingo Vidal Martínez

**José Domingo Vidal Martínez**, nado en 1926 e finado en Negreira o 24 de outubro de 1994, foi un médico e político galego.
## Traxectoria 
Foi nomeado alcalde de Negreira en 1975. Presentouse ás primeiras eleccións municipais encabezando a candidatura da UCD e foi elixido alcalde. Non se presentou á reeleción nas eleccións municipais de 1983, sendo substituído polo socialista José Manuel López Tuñas. Nas eleccións municipais de 1987 foi candidato de AP á alcaldía de Negreira, pero nesta ocasión foi derrotado polo PSdeG-PSOE de López Tuñas, que logrou a maioría absoluta. Foi tiroteado o 29 de setembro de 1994 por Elena Fariña Caamaño, coa que mantiña unha relación, e morreu a consecuencia dos disparos o 24 de outubro.

## Notas 
## Véxase tamén 
### Outros artigos 
*Eleccións municipais en Negreira